— Гэта праца падабаецца, — кажа начальнік інспекцыі. — Магчыма, таму і выбраў некалі адпаведную спецыяльнасць. Калектыў у нас зусім невялікі: акрамя мяне яшчэ галоўны спецыяліст Уладзімір Якушаў. Разам і выконваем ускладзеныя задачы, якіх хапае. Напрыклад, разглядаем матэрыялы па факце парушэння прыродаахоўнага заканадаўства, удзельнічаем у планаванні і арганізацыі работ па экалагічнай сертыфікацыі, маніторынгу навакольнага асяроддзя, выдаем, прыпыньваем або анулюем дазволы на выкід забруджвальных рэчываў і іншае. Нядаўна прымаў удзел у пасяджэнні раённага штаба па навядзенні парадку на зямлі і добраўпарадкаванні населеных пунктаў.